Jegyzőkönyv

**ELTE TTK Kari Ösztöndíj Bizottság (KÖB), 2021.május 25-ei üléséről**

**Ülés időpontja:** 2021. május 25., 8.30.

**Ülés helyszíne**: Microsoft Teams felülete

**Jelen vannak:**

Szavazati joggal: Rádl Attila, Németh Csilla (elnök), Török Gabriella, Tóth Gergely, Silling Bianka, Gosztonyi Katalin

Tanácskozási joggal: Papp Gergely Sándor (TTK HÖK ösztöndíjbizottsági tag)

**Jegyzőkönyvvezető:** Németh Csilla

8.35 Németh Csilla megnyitja az ülést, amely 6 fővel határozatképes.

Németh Csilla bejelenti, hogy ha nincs ellenvetés továbbra is vezetné a jegyzőkönyvet is.

*42/2021(V.25.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

Németh Csilla megkéri a jelenlévő tagokat, hogy szavazzanak Papp Gergely Sándornak tanácskozási jogot.

*43/2021(V.25.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

Az előre kiküldött napi rendi pontok a következők voltak:

1. **Bejelentések**
2. **Egyszeri ösztöndíjak bírálata:** 
   1. **Egyszeri közéleti ösztöndíj**
   2. **Egyszeri sport ösztöndíj**
   3. **Egyszeri tanulmányi versenyeken és tudományos konferenciákon való részvétel támogatása ösztöndíj**
3. **Egyebek**

A napirendi pontokhoz nem érkezik módosítási javaslat.

*44/2021(V.25.) számú KÖB határozat: a KÖB egyhangúlag elfogadta az előre kiküldött napirendet.*

**1. 8.02 Bejelentések**:

Németh Csilla és Silling Bianka bejelentik, hogy nem tervezik folytatni a munkát a KÖB-ben tovább, valószínűleg ez az utolsó ülés amit megtartanak. Silling Bianka utódja Papp Gergely Sándor lesz.

Németh Csilla jelzi, hogy reméli időben kerül a helyére kinevezett elnök, különben ismét csak EHSZÖB elnök tudja összehívni az ülést. A következő féléves kiírásokról még tervez egy levélszavazást, hogy rendben legyenek szeptembertől.

**2. 8.05 Egyszeri ösztöndíjak bírálata:**

**a) egyszeri közéleti ösztöndíj**

Silling Bianka ismerteti a megküldött pályázatot. Ahogy látható, az ösztöndíj bírálásnál most az EHÖK által javasolt összeg szerepel.

Török Gabriella: Hierarchiában felettünk állnak ebben? Megmondhatja egy EHÖK határozat a TTK KÖB működését?

Silling Bianka megmutatja a határozatot.

A KÖB arra jut, hogy visszamenőleg nem fogad el ilyen határozatot, hiszen a bírálás megkezdése után született, viszont javaslatként ezt az összeget fogja figyelembe venni a kérvények díjazásánál. Ez alapján a rendszeres szociális ösztöndíj bírálatnál, egy kérvény 600 Ft-ot ér, tehát ha két ember dolgozott rajta az 300 Ft / kérvény érintés. A rendkívüli, valamint kari kérvények esetében 350 Ft/ kérvény a javasolt összeg, amely így is marad.

Németh Csilla javasolja, hogy a bírálási munkákról külön bontva szavazzanak, hiszen Silling Biankával szerepelnek a táblázatban.

Silling Bianka bemutatja az igazolást is, hogy ki hány kérvényt bírált el.

*45/2021(V.25.) számú KÖB határozat: a KÖB 2 tartózkodás és 4 igen szavazattal támogatta Németh Csilla Egyszeri közéleti ösztöndíj pályázatát a bírálási tevékenységért.*

*46 /2021(V.25.) számú KÖB határozat: a KÖB 2 tartózkodás és 4 igen szavazattal támogatta Silling Bianka Egyszeri közéleti ösztöndíj pályázatát a bírálási tevékenységért.*

*47/2021(V.25.) számú KÖB határozat: a KÖB egyhangúlag támogatta a listában szereplő többi hallgató Egyszeri közéleti ösztöndíj pályázatát a bírálási tevékenységért.*

Silling Bianka ismerteti a a következő tevékenységet, amely a táblázatban szerepel, megemlíti hogy Míg András és Horváth Anita pályázatában voltak átfedések, ezeket már összesítve írta a táblázatba. Ezek a hallgatók mind Kutatók éjszakája, Fizika versenyek lebonyolításában vagy MAFIHE eseményeken segítettek.

Németh Csilla: Az 1000 forintos díjazás megfelelő lehet.

*48/2021(V.25.) számú KÖB határozat: a KÖB egyhangúlag támogatta a listában szereplő hallgató Egyszeri közéleti ösztöndíj pályázatát a fizikus események lebonyolításában végzett segítségért, 1000 Ft/óra díjazással.*

Silling Bianka: A következő pályázatok a megszokott módon a Nyíltnapok és Educatio kiállításon segítő hallgatók díjazását tartalmazza.

*49/2021(V.25.) számú KÖB határozat: a KÖB egyhangúlag támogatta a listában szereplő hallgató Egyszeri közéleti ösztöndíj pályázatát a Nyíltnapok és Educatio kiállításon való segítésért, 1000 Ft/óra díjazással.*

Silling Bianka: Maradt még két pályázat, amely az online Tanári szakterület eseményeinek lebonyolítását foglalja magában. A pályázat annyiba problémás, hogy a Tanári szakterületi koordinátor magának igazolt le órákat.

Németh Csilla: Nincs kikötve a pályázatban, hogy ez nem lehetséges, viszont nem feltétlen kellene elfogadni, hiszen ez alapból feladatkörei közé tartozik.

Török Gabriella: hiánypótlásra már nincs lehetőség, de legközelebb másként járjunk el.

*50/2021(V.25.) számú KÖB határozat: a KÖB 4 igen és 2 tartózkodás a listában szereplő hallgató Egyszeri közéleti ösztöndíj pályázatát a tanári szakterület online eseményein való segítésért és szervezésért, 1000 Ft/óra díjazással.*

**b) egyszeri sport ösztöndíj**

Silling Bianka ismerteti a beérkezett egyetlen pályázatot. Az új kiírásnak megfelelően lett benyújtva. A részletes részvételi költségeet annak 80%-val lehetséges támogatni.

*51/2021(V.25.) számú KÖB határozat: A KÖB egyhangúlag támogatja a beérkezett egyszeri sport pályázatot.*

**c) Egyszeri tanulmányi versenyeken és tudományos konferenciákon való részvétel támogatása ösztöndíj**

Silling Bianka: egyetlen pályázat érkezett be, de azt hiánypótolni kellett, ami nem történt meg. Következő félévben lesz rá lehetősége a hallgatóknak, úgy lesz meghúzva a határidő.

Németh Csilla 9:30-kor lezárja a napirendi pontot.

**4. 9:32 Egyebek:**

Nem érkezik hozzászólás az egyebek napirendi ponthoz.

Németh Csilla 9:32-kor lezárja az ülést.

**Függelék.** Az ülésen hozott határozatok jegyzéke.

*42/2021(V.25.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

*43/2021(V.25.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

*44/2021(V.25.) számú KÖB határozat: a KÖB egyhangúlag elfogadta az előre kiküldött napirendet.*

*45/2021(V.25.) számú KÖB határozat: a KÖB 2 tartózkodás és 4 igen szavazattal támogatta Németh Csilla Egyszeri közéleti ösztöndíj pályázatát a bírálási tevékenységért.*

*46 /2021(V.25.) számú KÖB határozat: a KÖB 2 tartózkodás és 4 igen szavazattal támogatta Silling Bianka Egyszeri közéleti ösztöndíj pályázatát a bírálási tevékenységért.*

*47/2021(V.25.) számú KÖB határozat: a KÖB egyhangúlag támogatta a listában szereplő többi hallgató Egyszeri közéleti ösztöndíj pályázatát a bírálási tevékenységért.*

*48/2021(V.25.) számú KÖB határozat: a KÖB egyhangúlag támogatta a listában szereplő hallgató Egyszeri közéleti ösztöndíj pályázatát a fizikus események lebonyolításában végzett segítségért, 1000 Ft/óra díjazással.*

*49/2021(V.25.) számú KÖB határozat: a KÖB egyhangúlag támogatta a listában szereplő hallgató Egyszeri közéleti ösztöndíj pályázatát a Nyíltnapok és Educatio kiállításon való segítésért, 1000 Ft/óra díjazással.*

*50/2021(V.25.) számú KÖB határozat: a KÖB 4 igen és 2 tartózkodás a listában szereplő hallgató Egyszeri közéleti ösztöndíj pályázatát a tanári szakterület online eseményein való segítésért és szervezésért, 1000 Ft/óra díjazással.*

*51/2021(V.25.) számú KÖB határozat: A KÖB egyhangúlag támogatja a beérkezett egyszeri sport pályázatot.*

Silling Bianka Németh Csilla

Ösztöndíjakért felelős referens a jegyzőkönyv készítője, KÖB elnök

ELTE TTK HÖK